**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.279/6  (prot. Nr.6, 37.§) |  |

Par lietošanas tiesību aprobežojumu

zemesgabalā Lazaretes ielā 15,

Liepājā

Saskaņā ar SIA “OSTKOM” izstrādāto projektu “Elektronisko sakaru tīkla pievada izbūve Lazaretes ielā 15, Liepājā” paredzēts izbūvēt elektronisko sakaru tīkla komunikāciju – optiskais kabelis caurulē d50 – pašvaldībai piederošajā zemes vienībā Lazaretes ielā 15, Liepājā un, pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Civillikuma 1130. pantu, Elektronisko sakaru likuma 28. panta pirmo un otro daļu, Aizsargjoslu likuma 14. un 33. pantu, izskatot SIA “OSTKOM” 2024. gada 23. aprīļa vēstuli Nr.108-23 “Par apgrūtinājumu zemes īpašumam”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 2. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Piekrist, ka par labu SIA “OSTKOM” (reģistrācijas Nr.42102006587; juridiskā adrese: Ziemeļu iela 17, Liepāja) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam, zemes vienības Lazaretes ielā 15, Liepājā (kadastra apzīmējums 1700 002 0100) daļai aptuveni 178 m2 platībā (pielikumā), zemesgabala platība var tikt precizēta pēc projekta apstiprināšanas, elektronisko sakaru tīkla komunikāciju (optiskais kabelis caurulē d50) ierīkošanai un ekspluatācijai, ja tiek iesniegta vienošanās par sakaru tīkla komunikāciju ierīkošanu starp elektronisko sakaru tīkla komunikāciju (optiskais kabelis caurulē d50) īpašnieku un ēku (būvju) Lazaretes ielā 15 īpašnieku.

2. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā noslēgt līgumu ar SIA “OSTKOM” par lēmuma 1. punktā minēto lietošanas tiesību aprobežojumu, paredzot vienreizēju atlīdzību 5% apmērā no kadastrālās vērtības atbilstoši apgrūtināmai platībai.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |